ai4bharat/Pralekha huggingface dataset:
کوئلے کی وزارت
کوئلے کی وزارت نے تین سال سے کم عرصے میں 87 کانوں کی کامیابی سے نیلامی کی
اس بات کا امکان ہے کہ اس سے 33200 کروڑ کی آمدنی حاصل ہوگی اور تین لاکھ روزگار کے مواقع پیدا ہوں گے
ایک سو چھ کوئلہ بلاکوں کےلئے نیلامی کے عمل کا ساتواں مرحلہ 29 مارچ کو شروع کیا جائے گا
آتم نربھر بھارت کے وژن کے ساتھ جون 2020 میں وزیراعظم نے تجارتی کوئلہ کانوں کی نیلامی کے پہلے مرحلے کی شروعات کی تھی۔ کوئلہ شعبوں کو کھولنے کے لئے معدنیات کے قوانین میں ترمیم کی گئی تھیں تاکہ سرکاری اور نجی شعبے کی کمپنیوں کو مساوی مواقع فراہم ہوں اور انہیں بنا کسی پابندی کے کوئلہ کانوں کی نیلامی کی اجازت مل سکے۔ ان کانوں سے کوئلے کو اپنی کھپت ، فروخت یا کسی دیگر مقصد کے لئے استعمال کیا جاسکتا ہے۔
تجارتی کوئلہ کانوں کی نیلامیوں کے اہم فیچرز حسب ذیل ہیں:
- فروخت اور /یا کوئلے کے استعمال پر کوئی پابندی نہیں
- پیش گی رقم اور بولی کی حفاظتی رقم میں کمی
- بڑے پیمانے پر شرکت کو اہل بنانے کے لئے تکنیکی یا مالیاتی اہلیتی معیار کا تعین نہیں
- جزوی طور پر دریافت کی گئی کوئلہ کانوں کے معاملے میں کوئلہ کانوں کے کچھ حصوں کو چھوڑ نے کی اجازت دی گئی۔
- قومی کوئلہ اشاریہ اور نیشنل لگنائٹ انڈیکس کا تعارف
- ایک مقررہ روپے/ ٹن پر مبنی نیلامی کے بجائے فیصدی محصولات کی تقسیم کے نظام کو اپنایا گیا۔
- جلد کوئلے کی پیداوار کو فروغ دینے اور صاف شفاف کوئلے کی ٹیکنالوجیوں کو فروغ دینے کے لئے مراعات
- خودکار روٹ کے تحت 100 فیصد ایف ڈی آئی
- زیادہ سے زیادہ آمدنی اور روزگار کی پیدوار
- کوئلہ کانوں کے ارد گرد ہمسایہ علاقوں کی ترقی
تین سال سے کم عرصے کے اندر نیلامی کے چھ مرحلے کامیابی سے مکمل ہوئے اور 87 کوئلہ کانوں کی نیلامی کی جاچکی ہے۔ ان کانوں سے تقریباً 33200 کروڑ روپے کی آمدنی حاصل ہونے کا اندازہ ہے اور اس سے تقریباً تین لاکھ افراد کو روزگار ملنے کی امید ہے۔
تجارتی کانکنی کا تخمینہ
مرحلے کے اعتبار سے مجموعی اعداد و شمار
کاروبار کرنے میں آسانی کے لئے وزارت کوئلہ نے ایک سنگل ونڈو کلیئرنس سسٹم  پورٹل کا تصور کیا ہے۔ ایس ڈبلیو سی ایس وزارت کوئلہ کا اہم حصہ ہے۔ اس کے ذریعہ کانوں کی جلد شروعات کے لئے مختلف منظوریوں کو حاصل کرنے کا ایک پلیٹ فارم تیار کرنا ہے۔ اس کے نتیجے میں سنگل گیٹ وے کے ذریعہ ملک میں کوئلہ کی پیداوار میں اضافہ ہوگا۔ کوئلہ کانوں کی شروعات کے لئے ضروری تمام قانونی منظوری  کی پیمائش کی بھی تجویز ہے۔ پورٹل منظوریوں کی فراہمی کے لئے متعلقہ ایپلی کیشن کی شکل کے ساتھ ساتھ پروسیس کی بھی پیمائش کرے گا۔
انتیس مارچ 2023 کو کوئلے کی وزارت 106 کوئلہ بلاکوں کے لئے ساتویں دور کی نیلامیوں کا عمل شروع کررہی ہے۔ مجوزہ کوئلہ کانوں کا انتخاب سرمایہ کاروں کی مختلف مانگوں کو دھیان میں رکھتے ہوئے کیا گیا ہے۔ کوئلہ کی وزارت ملک کی اقتصادی نمو اور ترقی کے لئے کوئلہ کے شعبے میں خود انحصاریت حاصل کرنے کےلئے پرعزم ہے۔
۔۔۔۔۔۔۔۔۔۔۔
ش ح۔ع ح۔ ن ا۔
U- 3456
(Visitor Counter : 76
وزیراعظم کا دفتر
وزیر اعظم نے چنئی، تمل ناڈو میں ایم جی آر چنئی سنٹرل ریلوے اسٹیشن پر چنئی-کوئمبٹور وندے بھارت ایکسپریس کو ہری جھنڈی دکھاکر روانہ کیا
وزیر اعظم جناب نریندر مودی نے آج تمل ناڈو کے چنئی میں ایم جی آر چنئی سنٹرل ریلوے اسٹیشن پر چنئی-کوئمبٹور وندے بھارت ایکسپریس کو ہری جھنڈی دکھا کر روانہ کیا۔ مقام پر پہنچ کر، وزیر اعظم نے چنئی-کوئمبٹور وندے بھارت ایکسپریس کا معائنہ کیا اور بچوں کے ساتھ ساتھ ٹرین کے عملے سے بھی بات چیت کی۔
وزیر اعظم نے ٹویٹ کیا:
چنئی اور کوئمبٹور کے شاندار شہروں میں وندے بھارت ایکسپریس کی بدولت اور بھی بہتر رابطہ ہے۔ ٹرین کو جھنڈی دکھا کر روانہ کیا اور اس موقع پر نوجوان دوستوں سے بھی ملاقات کی۔
وزیر اعظم کے ساتھ تمل ناڈو کے گورنر جناب آر این روی، تمل ناڈو کے وزیر اعلیٰ جناب ایم کے اسٹالن اور ریلوے کے مرکزی وزیر جناب اشونی ویشنو بھی تھے۔
ش ح۔ ش ت۔ج
Uno-3878
(
نائب صدر جمہوریہ ہند کا سکریٹریٹ
بھارت میں وسیع تبدیلی کے لئے عوام کو وسیلہ بنائیں :نائب صدرجمہوریہ ہند کی آئی اے ایس افسران کو تلقین
زیادہ موثر، حساس اورشمولیت پرمبنی انتظامیہ کاطریقہ کار اپنائیں :2016کے آئی اے ایس کے بیچ کے افسران سے خطاب
نئی دہلی ،12 جولائی : نائب صدرجمہوریہ ہند، جناب ایم وینکیا نائیڈونے آئی اے ایس افسران سے کہاہے کہ وہ عوام کو تبدیلی کے سرگرم ایجنٹ کے طورپردیکھیں اوران کے ذریعہ بھارت میں تبدیلی لانے کے لئے غورکریں ، نہ کہ ان عوام کو نشان زدگروپوں یا استفادہ کنندگان کے طورپردیکھیں ۔ اب تک ہم انھیں اسی طرح کے ناموں سے موسوم کیاکرتے تھے ۔ موصوف آئی اے ایس افسران کے 2016کے بیچ سے خطاب کررہے تھے جو حکومت ہند کے تحت نئی دہلی میں اسسٹنٹ سکریٹریز کے طورپرتعینات ہیں ۔ شمال مشرقی خطے کی ترقی کے وزیرمملکت  ،وزیراعظم کا دفتر،عملہ ، عوامی شکایات ، پنشن ایٹمی توانائی اور خلائی امورکے وزیر، ڈاکٹرجتیندرسنگھ اوردیگرمعززین بھی اس موقع پرموجود تھے ۔
نائب صدرجمہوریہ ہند نے کہاکہ جب تک یہ طریقہ کارہماری منصوبہ بندی اورنفاذ کے عمل کا ایک لازمی حصہ نہیں بن جاتا یہ پروگرام کامیاب نہیں ہوسکتا۔ انھوں نے نوجوان افسران سے کہاکہ وہ اس موقع کا بھرپورفائدہ اٹھائیں اوروہ پالیسیوں اور پروگراموں کے وضع کرنے میں مرکزی حکومت کے کرد ار کا احساس کریں ۔ انھوں نے کہاکہ آپ کا تعلق سول سروسیز سے ہے اوریہ سول سروس ، وہی سول سروس ہے جس کا تصور ہمارے عظیم صاحب بصیر ت اتحادکار اورآزادہندوستان کے اولین وزیرداخلہ، سردارولبھ بھائی پٹیل نے ایک فولادی ڈھانچے کے طورپرکیاتھا۔
سروس ڈلیوری کو منظم بنانے ،زیادہ موثرشفاف ، عوام پرمرتکز ، اچھی حکمرانی کی حامل حکومت جیسی باتیں وقت کا تقاضہ ہیں ۔ نائب صدرجمہوریہ ہند نے کہاکہ عام انسان تک بنیادی خدمات کی فراہمی چنوتیوں سے نمٹنے کے لئے ضروری ہے انھوں نے آئی اے ایس افسران سے کہاکہ وہ زیادہ سے زیادہ اثرانگیزی اورموثرطریقہ کار اپنانے پرزوردیں ۔ اور حکمرانی میں ہمہ گیرتجزیئے اور سیکھنے کے عمل کا چلن عام کریں ۔
نائب صدرجمہوریہ ہند نے افسران سے کہاکہ وہ انتظامیہ میں زیادہ حساس ، فوری طورپر حرکت میں آنے والی اورشمولیت پرمبنی حکمرانی کے طریقہ کارکو رواج دیں ۔ یہ وہ طریقہ کارہوگا، جس کے تحت خواتین ، معذورین ، ناداراور حاشیئے پرزندگی بسرکرنے والے افراد کے تئیں اصل نگہداشت کا نظریہ کارفرماہوگا اوران تمام ایسے لوگوں کی ضرورت پوری کریگا جو ترقیات کے عمل سے الگ تھلگ پڑگئے ہیں اور جنھیں محرومی کا سامنا ہے ۔
نائب صدرجمہوریہ ہند کہاکہ پروگرام کو سماجی مشن کے طورپر تصورکریں اورپوری توجہ اورلگن کے ساتھ ان کا نفاذ کریں ۔ انتظامیہ کی تمام سطحوں پرحقیقی عہدبندگی درکارہے تاکہ جمہوریت پرمبنی حکمرانی کے فوائد سماج کے ہرطبقے تک کسی تفریق کے بغیر‘‘ سب کاساتھ سب کا وکاس’’ کے جذبے اوراصول کے تحت پہنچ سکیں ۔
وزیراعظم کا دفتر
وزیراعظم نے اسسٹنٹ سکریٹریوں  کے افتتاحی اجلاس سے خطاب کیا
وزیراعظم نے نوجوان افسران سے کہاکہ وہ اسسٹنٹ سکریٹری کے طورپر اپنی مدت کارکے دوران مسائل کو حل کرنے کے لئے نئی بصیرت ، نئے خیالات اور تازہ ترین طریقہ ہائے کارکو بروئے کارلائیں
نئی دہلی ،3 ؍جولائی : وزیراعظم جناب نریندرمودی نے تقریبا160نوجوان آئی اے ایس افسران سے گفت وشنید کا اہتما م کیا ،جن کا تعلق 2017کے بیچ سے ہے اورجنھیں حال ہی میں حکومت ہند کے تحت اسسٹنٹ سکریٹری کے طورپرتعینات کیاگیاہے ۔
PM @narendramodi addressing the Inaugural Session of Assistant Secretaries . The PM encouraged the officers to bring in a new vision, new ideas and new approaches to solving problems. pic.twitter.com/ehqNSfchHX
— PIB India  July 2, 2019
PM@ نریندرمودی اسسٹنٹ سکریٹریوں  کے افتتاحی اجلاس سے خطاب کرتے ہوئے ۔ وزیراعظم نے افسران کو مسائل کو حل کرنے میں نئی بصیرت ، نئے خیالات اورنئے طریقہ ہائے کاراپنانے کی تلقین کی ۔
675 7:44 PM- Jul 2,2019
83 افراد اس کے متعلق گفتگوکررہے ہیں ،
وزیراعظم نے گروپ کے ساتھ اپنی اس ملاقات کا ذکرکیا جو ان کے ساتھ مسوری میں تربیت کے دوران ہوئی تھی ۔
گفت وشنید کے دوران افسران نے فیلڈ تربیت کے دوران حاصل کئے گئے اپنے تجربات ساجھاکئے ۔انھوں نے خواہش ظاہرکی کہ ان تجربات کو جوانھوں نے مسوری میں اپنی کلاس روم تربیت کے دوران حاصل کئے ہیں ، ان کا اظہارکریں ۔ جن افسران نے توقعاتی اضلاع میں کام کیاتھا ،انھو ں نے بیان کیاکہ کس طریقے سے حالیہ اقدامات نے ان اضلاع میں بنیاد ی سطح پر کام کیاہے ۔
وزیراعظم نے افسروں کے آئندہ تین مہینے کے اٹیچ منٹ یعنی تعیناتی کو جوحکومت ہند کے تحت ہوگی ، از حد اہم قراردیا۔ انھوں نے کہاکہ یہ باقاعدہ سوچے سمجھے عمل کاایک حصہ ہے۔ انھوں نے کہاکہ آپ میں سے ہرایک افسراس مدت میں پالیسی وضع کرنے کے عمل میں اثرانداز ہونے کے موقع کا حامل ہوگا۔
جناب نریندرمودی نے افسران کی حوصلہ افزائی کرتے ہوئے کہاکہ مسائل کو حل کرنے میں نئی بصیرت ، نئے خیالات اور نیاطریقہ ہائے کاراپنائیے ۔ انھوں نے کہاکہ پروگرام کا مقصد یہ ہے کہ حکومت کے کام کاج میں ندرت اور تازگی لائی جائے ۔ تجربے اور تازگی کا امتزاج پورے سسٹم کے لئے مفید ثابت ہوگا۔ انھوں نے کہاکہ افسران کو جوبھی کام سونپاجائے انھیں اسے تازہ اور شہریوں پرمرتکز تناظرمیں انجام دیناچاہیئے ۔ وزیراعظم نے اس بات پرزوردیاکہ افسران کو مجموعی حل پیش کرنے چاہیئں یعنی جومسائل بھی انھیں سونپاجائیں ان کا حل اجتماعی شکل میں سامنے آناچاہیئے ۔ انھوں نے افسران سے کہاکہ وہ جوبھی کام دہلی میں کریں اسے فیلڈ کے اپنے تجربے سے جوڑیں ۔ وزیراعظم کے دفترمیں وزیرمملکت ڈاکٹرجتیندرسنگھ ، وزیراعظم کے دفترکے سینیئر افسران ، عملہ اور تربیت کے محکمے کے افسران بھی اس موقع پرموجود تھے ۔
PM @narendramodi with the IAS Officers of 2017 batch. pic.twitter.com/0GocJdH6xv
— PIB India  July 2, 2019
60افراد اس سے متعلق بات کررہے ہیں ،
اس موقع پر سردارولبھ بھائی پٹیل کی حیات اورحصولیابیوں پر مشتمل ایک آڈیو ویژوول فلم بھی دکھائی گئی ، واضح رہے کہ سردارولبھ بھائی پٹیل کو بھارت میں سول سروسز کا معمار خیال کیاجاتاہے ۔
۔۔۔۔۔۔۔۔۔۔۔۔۔۔
U-2769
(Visitor Counter : 62
امور داخلہ کی وزارت
مرکزی وزیر داخلہ جناب امت شاہ نے دلی میں کووڈ – 19 کی صورتحال پر سبھی سیاسی پارٹیوں کی میٹنگ کی صدارت کی
جناب امت شاہ نے سبھی سیاسی پارٹیوں سے اپیل کی کہ وہ عوام کے مفاد میں سیاسی اختلافات سے اوپر اٹھیں
ہم سب کو وزیراعظم جناب نریندر مودی کی قیادت میں وبا سے نمٹنا ہوگا :مرکزی وزیر داخلہ
سیاسی اتحاد سے عوام کے مابین اعتماد پیدا ہوگا
ہمیں کووڈ – 19 جانچ کی صلاحیت میں نئی تکنیک کے ذریعے بہتری لانا ہوگی : جناب امت شاہ
نئی دہلی، 15جون 2020 / مرکزی وزیر داخلہ جناب امت شاہ نے کہا ہے کہ حکومت ہند دلی میں کووڈ – 19 کو پھیلنے سے روکنے کے لیے سبھی ضروری اقدامات کرے گی۔ قومی راجدھانی میں کووڈ – 19 صورتحال پر دلی میں سبھی سیاسی پارٹیوں کی ایک میٹنگ کی صدارت کرتے ہوئے جناب امت شاہ نے کہا کہ ہم سبھی کو اس وبا سے نمٹنے میں وزیراعظم جناب نریندر مودی کی قیادت میں متحد رہنا ہوگا۔
مرکزی وزیر داخلہ جناب امت شاہ نے کل ان کی طرف سے منعقد کی گئی میٹنگ میں کیے گیے فیصلوں کے بارے میں کل جماعتی میٹنگ کو واقف کرایا اور سبھی سیاسی پارٹیوں سے اپیل کی کہ وہ یقین دہانی کرائیں کہ نچلی سطح پر ان فیصلوں پر عمل درآمد جلد از جلد کیا گیا ہے۔ جناب امت شاہ نے پارٹیوں سے کہا کہ وہ دلی کے عوام کی بہبود کے لیے مرکزی حکومت کی طرف سے کیے گیے فیصلوں پر عمل درآمد میں مدد حاصل کرنے کے لیے اپنے پارٹی ورکروں کو کام پر لگائیں۔ جناب امت شاہ نے سبھی پارٹیوں سے اپیل کی کہ وہ عوام کے مفاد میں سیاسی اختلافات سے اوپر اٹھیں۔ سیاسی اتحاد سے عوام کے مابین اعتماد پیدا ہوگا اور راجدھانی میں وبا کی صورتحال میں بہتری آئے گی۔ وزیر داخلہ نے کہا کہ ہمیں نئی تکنیک استعمال کر کے کووڈ – 19 کی جانچ کی صلاحیت میں بہتری لانا ہوگی۔ جناب شاہ نے زور دے کر کہا کہ ہم اس وبا پر قابو پا لیں گے اور متحد ہو کر اس مقابلے کو جیت لیں گے۔
اس میٹنگ میں عام آدمی پارٹی کے جناب سنجے سنگھ، بی جے پی کے دلی ریاستی صدر جناب آدیش گپتا، کانگریس کے ریاستی صدر جناب انل چودھری اور بی ایس پی کے نمائندوں نے شرکت کی۔
مرکزی وزیر داخلہ جناب امت شاہ کی قیادت میں اس میٹنگ میں دلی کے وزیراعلیٰ اروند کجریوال اور سینئر افسران نے کل بہت سے اہم فیصلے کیے۔ جن کا مقصد وبا کی روک تھام کے لیے دلی کے شہریوں کی حفاظت کو یقینی بنانا تھا۔ ان فیصلوں میں دلی حکومت کو 500 ریل ڈبے فوری طور پر فراہم کرانا ، جن میں کووڈ مریضوں کا علاج کیا جائے گا بھی شامل تھا۔ اس طرح کووڈ – 19 کے مریضوں کے لیے مزید 8 ہزار بستر فراہم ہو گئے ہیں۔ ان فیصلوں میں کنٹین مینٹ زون میں جا کر کانٹیکٹ میپنگ کے لیے گھر گھر جا کر سروے کرنا بھی شامل ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔06۔15
U – 3290
(
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کے مرکزی وزیر نریندر سنگھ تومر نے زور دیا ہے کہ اسمال فارمرس ایگری بزنس کنسورشیم  کا 10 ہزار فارمر پروڈیوسر آرگنائزیشن  کی تشکیل کی اہم ذمہ داری ہے اور ای-نیم پلیٹ فارم کو مستحکم کرنے کی بھی اہم ذمہ داری ہے
ایس ایف اے سی کی 24 ویں مینجمنٹ بورڈ اور 19 ویں سالانہ جنرل بورڈ کی میٹنگوں سے خطاب کرتے ہوئے جناب تومر نے ایک ہزار مارکیٹوں کو ای- نیم سے جوڑنے کی تعریف کی۔ 1.66 کروڑ سے زیادہ کسانوں اور 1.30 لاکھ سے زیادہ کاروباریوں نے ای-نیم کے ساتھ رجسٹریشن کرایا ہے
زراعت اور کسانوں کی بہبود، دیہی ترقی اور پنچایتی راج کے مرکزی وزیر جناب نریندر سنگھ تومر نے کہا ہے کہ وزیر اعظم جناب نریندر مودی نے 10 ہزار کسان پروڈیوسر تنظیموں  کی تشکیل کے اعلان کے اہم اقدام سمیت زراعت کے شعبے میں انقلابی اصلاحات کی ہیں۔ اس اہم کام کو مکمل کرنے کی ذمہ داری اسمال فارمرس ایگری بزنس کنسورشیم  کی ہے، جو موجودہ حالات میں ای-نیم پلیٹ فارم کو مستحکم کرنےکے لئے ہی ذمہ دار ہے۔ انہوں نے کہا کہ ایس ایف اے سی کے قیام کے بعد ادارہ جاتی اور پرائیویٹ سرمایہ کاری میں خاطر خواہ پیش رفت ہوئی ہے۔
ایس ایف اے سی کی 24 ویں مینجمنٹ بورڈ اور 19 ویں سالانہ جنرل بورڈ کی میٹنگوں سے خطاب کرتے ہوئے جناب تومر نے دو مرحلوں میں ایک ہزار مارکیٹوں کو ای- نیم سے جوڑنےکے لئے ایس ایف اے سی ٹیم کو مبارکباد دی۔ انہوں نےمزید کہا کہ اس پلیٹ فارم کی تشکیل کے مقصد کو تسلیم کیا جانا چاہئے۔ اب تک ای-نیم پلیٹ فارم سے ایک لاکھ کروڑ روپے سے زیادہ کا کاروبار اور لین دین ہوا ہے۔ 1.66 کروڑ سے زیادہ کسانوں اور 1.30 لاکھ کاروباریوں نے ای-نیم کے قیام کے بعد سے اس میں اپنا رجسٹریشن کرایا ہے۔ جناب تومر نے کہا کہ اس بات کو یقینی بنانے کے لئے ہمارے لئے یہ ایک چیلنج ہے کہ اصلاحات کے نتیجے میں شفافیت کے ساتھ پیدا وار کی فروخت میں آسانی پیدا ہوئی ہے۔ کسانوں کو اپنی پیداوار کی مناسب قیمتیں مل رہی ہیں اور ان کی اس پلیٹ فارم تک براہ راست رسائی حاصل ہوئی ہے۔ کسانوں نے لاک ڈاؤن کی مدت کے دوران بھی بہت زیادہ جانفشانی کے ساتھ کٹائی کا کام مکمل کیا ہے اور کمائی بھی کامیابی کے ساتھ مکمل کی جارہی ہے۔ایس ایف اے سی کو اس میں کسانوں کی مدد کرنے کے لئے مبارکباد دی جانی چاہئے۔
جناب تومر نے کہا کہ اس سے پہلے ایس ایف اے سی موجودہ اسکیموں کی بنیاد پر ایف پی او تشکیل دیا کرتا تھا، لیکن آج یہ ایک خوشی کا مقام ہے کہ وزیر اعظم نے ملک بھر میں 10 ہزار ایف پی او کی تشکیل کا اعلان کیا ہے جو اس کام کو تقویت دے سکے گا۔ ایف پی او نہ صرف تشکیل دیے جانے چاہئیں بلکہ انہیں اپنے مقاصد بھی حاصل کرنے چاہئیں۔ ان کی ذمہ داریاں اس بات کو یقینی بنانے میں اور بھی بڑھ جاتی ہیں کہ کسان گروپ میں جمع ہوں، آپس میں تبادلۂ خیال اور مذاکرہ کریں، تربیت حاصل کریں اور اپنی پیدا میں اضافہ کریں۔ اپنی فصلوں کو وسعت دیں اور جراثیم کش دواؤں کے کم ہوتے استعمال کے طور طریقوں پر تبادلۂ خیال کریں۔ انہوں نے کہا کہ وزیر اعظم جناب نریندر مودی نے کسانوں کی آمدنی کو دوگنا کرنے کا ایک ہدف مکمل کیا ہے۔ کووڈ-19 کے تناظر کے باوجود زراعت کی وزارت اور کسانو ں کی رفتار دھیمی نہیں ہوئی۔ جناب نریندر سنگھ تومر اس بات کی ستائش کی کہ ایس ایف اے سی نے زراعت کی وزارت کے افسروں کی مدد سے کسان رتھ ایپ کا آغاز کیا ، جس نے لاک ڈاؤن کے دوران کسانوں کی پیداوار کو ٹرانسپورٹ کے ذریعہ ملک کے تمام حصوں میں بھیجنے کے مسئلے کو کم کیا ہے۔
...............................................................
م ن، ح ا، ع ر
U-3248
(Visitor Counter : 175
وزیراعظم کا دفتر
وزیراعظم نریندرمودی کی سربراہی میں جموں وکشمیرکی سیاسی پارٹیوں کی میٹنگ کے بعدمرکزی وزیرمملکت ڈاکٹرجتیندرسنگھ کا بیان
نئی دہلی،24؍جون :وزیراعظم ، جناب نریندرمودی کی سربراہی میں جموں وکشمیرکی سیاسی پارٹیوں کے ساتھ بات چیت ختم ہوگئی ہے ۔ جموں وکشمیر کی ترقی اور جمہوریت کو مستحکم کرنے کی سمت میں یہ میٹنگ ایک بہت ہی مثبت کوشش ثابت ہوئی ہے ۔ سبھی شرکاء نے بھارت کی جمہوریت اوربھارت کے آئین کے تئیں اپنے مکمل اعتماد کا اظہارکیا۔
وزیرداخلہ جناب امت شاہ نے سبھی لیڈروں کو جموں وکشمیر کی صور ت حال میں بہتری کے بارے میں جانکاری دی ۔
وزیراعظم نریندرمودی نے ہرپارٹی کے دلائل اورتجاویز کو پوری سنجیدگی کے ساتھ سنا اورانھوں نے اس حقیقت کی تعریف کی کہ عوام کے تمام نمائندوں نے کھلے ذہن کے ساتھ اپنے موقف اور نقطہ نظرسے جانکاری فراہم کرائی ۔ وزیراعظم نے میٹنگ میں دواہم امورپرخصوصی زوردیا۔ انھوں نے کہا کہ ہم سب کو جموں وکشمیر میں بنیادی سطح پرجمہوریت کو آگے لے جانے کے لئے کام کرناہوگا ۔ دوسرے یہ جموں وکشمیر کہ ہمہ گیرترقی بھی ہونی چاہیئے اور ترقی ہرخطے ہرطبقے تک پہنچنی چاہیئے ۔ انھوں نے کہاکہ یہ ضروری ہے کہ تعاون اورعوامی شرکاء کا ایک ماحول قائم ہو۔
وزیراعظم جناب نریندرمودی نے یہ بھی واضح کیاپنچایت اور دیگر بلدیاتی اداروں کے انتخابات جموں وکشمیر میں کامیابی کے ساتھ منعقد ہوئے ہیں اورسلامتی کی صورت حال میں نمایاں بہتری آئی ہے ۔ الیکشن کے اختتام کے بعد 12ہزارکروڑروپے براہ راست پنچایتوں تک پہنچ گئے ہیں ۔ اس سے گاوؤں کی ترقی کی رفتارتیز ہوئی ہے ۔
وزیراعظم نے کہاکہ ہم کو جموں وکشمیر میں اسمبلی چناؤ کے جمہوری عمل سے متعلق اگلے اہم قدم کی طرف رجوع ہوناہے ۔اس کے لئے حدبندی کے عمل کو تیزی سے پوراکرنا ہوگا ۔ تاکہ ہرخطے اورہرطبقہ اسمبلی میں مناسب سیاسی نمائندگی حاصل کرسکے ۔ انھوں نے کہا کہ یہ بھی ضروری ہے کہ قبائلی علاقوں میں رہنے والے لوگوں ، دلتوں اورپسماندہ لوگوں کو مناسب نمائندگی دی جائے ۔حدبندی کے عمل میں ہرایک کی شرکت سے متعلق میٹنگ میں تفصیل سے گفتگوکی گئی ۔ میٹنگ میں موجودسبھی سیاسی پارٹیوں نے اس عمل میں شرکت کرنے پر اتفاق ظاہرکیا۔
وزیراعظم نے امن اورخوشحالی کے راستے پرجموں وکشمیرکولے جانے کے لئے تمام فریقوں کے تعاون پربھی زوردیا۔ انھوں نے کہا کہ جموں وکشمیر تشدد کے دائرے سے باہر آرہاہے اوروہ استحکام کی طرف بڑھ رہاہے ۔ جموں کشمیرکے عوام میں نئی امید اورنیااعتماد ابھرکر سامنے آرہاہے ۔
وزیراعظم نے یہ بھی کہاکہ ہم کو اس اعتماد اوربھروسے کو مستحکم کرنے کے لئے دن رات کام کرناہوگا اوراس اعتماد کو بہتربنانے کے لئے مل کرکام کرناہے ۔ آج کی میٹنگ جموں کشمیر کی ترقی اورخوشحالی کے علاوہ جمہوریت کو مستحکم کرنے کے لئے ایک اہم قدم ہے ۔ میں آج کی اس میٹنگ میں شرکت کرنے کے لئے تمام سیاسی پارٹیوں کا شکریہ اداکرتاہوں ۔
پیٹرولیم اور قدرتی گیس کی وزارت
کمپریسڈ نیچرل گیس کا فروغ
پٹرولیم اور قدرتی گیس کے مرکزی وزیر جناب دھرمندر پردھان نے آج لوک سبھا میں ایک تحریری جواب میں بتایا کہ :
پی این جی آر بی قانون ، 2006 کے مطابق جغرافیائی علاقوںمیں سٹی گیس ڈسٹریبیوشن  نیٹ ورک تیار کرنے کے لیے اداروں کو منظوری دینے کا دائرۂ اختیار پٹرولیم اینڈ نیچرل گیس ریگولیٹری بورڈ کے پاس ہے۔ پی این جی آر بی قدرتی گیس کی پائپ لائن کو جوڑنے ، قدرتی گیس کی دستیابی اور تکنیکی و کاروباری آسانی کی بنیاد پر سی جی ڈی نیٹ ورک تیار کرنے کو منظوری دینے کے لیے جی اے کی نشان دہی کرتا ہے۔ سی این جی اسٹیشنوں کا قیام منظو شدہ اداروں کے ذریعہ سٹی گیس ڈسٹریبیوشن  نیٹ ورک بنانے کا ایک حصہ ہے۔ منظور شدہ ادارے منظور شدہ جی اے میں کم از کم ورک پروگرام کے مطابق سی این جی اسٹیشن قائم کرنے کے لیے پابند عہد ہیں۔ ملک میں 30 نومبر 2020 تک کام کر رہے سی این جی اسٹیشنوں کی کل تعداد 2543 ہے۔ سی این جی اسٹیشنوں کی ریاست وار فہرست ضمیمہ میں موجود ہے۔ سی جی ڈی کی نیلامی کے 10ویں مرحلہ تک ملک بھر میں سی جی ڈی نیٹ ورک تیار کرنے کے لیے اب تک 232 جغرافیائی علاقوں کو منظوری دی جاچکی ہے، جس کے تحت ملک کی 27 ریاستوں / مرکز کے زیر انتظام علاقوں کے 400 سے زیادہ ضلعوں کا احاطہ کیا گیا ہے۔
پی این جی آر بی نے قومی راجدھانی خطہ دہلی میں سی جی ڈی نیٹ ورک تیار کرنے کے لیے اندرپرستھ گیس لمیٹڈ ، الورضلع کے لیے ٹورینٹ گیس پرائیویٹ لمیٹڈ اور راجستھان کے بھیوانی  کے لیے ہریانہ سٹی گیس ڈسٹریبیوشن  لمیٹڈ کو اختیار دیا ہے۔ اس کے علاوہ راجستھان کے بھرت پور ضلع کا احاطہ فیروزآبادجی اے کے تحت کیا گیا ہے اور اس کا اختیار گیل گیس لمیٹڈ کو دیا گیا ہے۔ فی الحال این سی ٹی دہلی میں 421 سی این جی اسٹیشن کام کر رہے ہیں، الور ضلع میں ایک سی این جی اسٹیشن اور راجستھان کے بھرت پور ضلع میں 4 سی این جی اسٹیشن کام کر رہے ہیں۔ منظور شدہ ادارے منظور شدہ جی اے میں کم از کم ورک پروگرام کے مطابق، تکنیکی وکاروباری آسانی کی بنیاد پر سی این جی اسٹیشن قائم کرتے ہیں، جس میں گجرات بھی شامل ہے۔
ضمیمہ
ملک میں ریاست وار سی این جی اسٹیشنوں کی فہرست|
|
نمبر شمار
|
|
ریاست
|
|
30نومبر 2020 تک سی این جی اسٹیشنوں کی تعداد
|
|
1
|
|
آندھرا پردیش
|
|
72
|
|
2
|
|
آسام
|
|
1
|
|
3
|
|
بہار
|
|
9
|
|
4
|
|
چنڈی گڑھ، ہریانہ، پنجاب اور ہماچل پردیش|
|
15
|
|
5
|
|
دادر اور نگر حویلی
|
|
7
|
|
6
|
|
دمن اور دیو
|
|
4
|
|
7
|
|
دمن اور دیو اور گجرات
|
|
9
|
|
8
|
|
گوا
|
|
4
|
|
9
|
|
گجرات
|
|
709
|
|
10
|
|
ہریانہ
|
|
137
|
|
11
|
|
ہریانہ اور ہماچل پردیش|
|
2
|
|
12
|
|
ہریانہ اور پنجاب|
|
4
|
|
13
|
|
ہماچل پردیش
|
|
1
|
|
14
|
|
جھارکھنڈ
|
|
13
|
|
15
|
|
کرناٹک
|
|
37
|
|
16
|
|
کیرالہ
|
|
12
|
|
17
|
|
مدھیہ پردیش
|
|
70
|
|
18
|
|
مدھیہ پردیش اور راجستھان|
|
2
|
|
19
|
|
مدھیہ پردیش اور اترپردیش|
|
2
|
|
20
|
|
مہاراشٹر
|
|
397
|
|
21
|
|
مہاراشٹر اور گجرات
|
|
12
|
|
22
|
|
قومی راجدھانی خطہ دہلی 
|
|
421
|
|
23
|
|
اڈیشہ
|
|
19
|
|
24
|
|
پڈوچیری اور تمل ناڈو|
|
1
|
|
25
|
|
پنجاب
|
|
69
|
|
26
|
|
راجستھان
|
|
39
|
|
27
|
|
تمل ناڈو
|
|
2
|
|
28
|
|
تلنگانہ
|
|
73
|
|
29
|
|
تریپورہ
|
|
11
|
|
30
|
|
اترپردیش
|
|
340
|
|
31
|
|
اترپردیش اور راجستھان|
|
25
|
|
32
|
|
اترپردیش اور اتراکھنڈ|
|
1
|
|
33
|
|
اتراکھنڈ
|
|
10
|
|
34
|
|
مغربی بنگال
|
|
13
|
|
|
|
میزان
|
|
2543پی این جی آر بی کے ذریعہ جی اے کے لیے منظور یافتہ کچھ علاقے ایک سے زیادہ ریاستوں میں ہیں۔
کابینہ
مرکزی کابینہ نے بھارت اور مالدیپ کے درمیان صحت کے شعبے میں مفاہمت نامے کی منظوری دی ہے
نئی دہلی ،4 ؍جولائی : مرکزی کابینہ نے بھارت اورجمہوریہ مالدیپ کے درمیان صحت کے شعبے میں تعاون کے بارے میں ایک مفاہمت نامے پر پچھلے تاریخوں سے منظوری دی ہے ۔ اس پر 8جون ،2019کو دستخط کئے گئے تھے ۔
مفاہمت نامے پر مندرجہ ذیل شعبوں کا احاطہ کیاگیاہے :
1۔میڈیکل ڈاکٹروں ، اہلکاروں صحت سے متعلق دیگرپیشہ ورافراد اورماہرین کاتبادلہ اورتربیت
2۔میڈیکل اور صحت سے متعلق تحقیق کا فروغ
3۔ادویات اور طبی مصنوعات کو باضابطہ بنانے اوران کے بارے میں معلومات کا تبادلہ
4۔متعددی اورغیرمتعددی بیماری
5۔ای صحت اور ٹیلی میڈیسن
6۔ تعاون کاایساکوئی بھی شعبہ جس پر دونوں ملک متفق ہوں
تعاون پرعملدرآمدکی تفصیلات طے کرنے کے لئے ایک ورکنگ گروپ قائم کیاجائیگا ۔
۔۔۔۔۔۔۔۔۔۔۔۔۔۔
U-2824
(
امور داخلہ کی وزارت
سرحدوں کی سیکورٹی کے لئے مختص فنڈ
نئی دہلی،5 اپریل 2022/
آسام سمیت شما ل مشرقی ریاستوں کے سرحدی علاقوں کی سلامتی کے لئے سرحدی بنیادی ڈھانچے اور بندوبست  اسکیم کے تحت ہر سال فنڈ مختص کئے جاتے ہیں اور پچھلے تین سال کے دوران مختص کئے گئے فنڈ کی تفصیلات مندرجہ ذیل ہے۔
روپے کروڑ میں
|
|
|
|
2019-20
|
|
2020-21
|
|
2021-22
|
|
1۔ بھارت چین سرحد
|
|
72.20
|
|
42.87
|
|
249.12
|
|
2۔ بھارت میانمار سرحد
|
|
20.00
|
|
17.38
|
|
50.00
|
|
3۔ بھارت بنگلہ دیش سرحد
|
|
407.07
|
|
294.87
|
|
303.18
|
|
میزان
|
|
499.27
|
|
355.12
|
|
602.30بھارت بنگلہ دیش سرحد کے اعدادوشمار میں این ای ریاستوں اور مغربی بنگال کے اعدادوشمار بھی شامل ہیں۔
شمال مشرقی ریاستوں میں سرحدی علاقوں کی سیکورٹی کے لئے مختص فنڈ مقررہ وقت کے اندر ہی استعمال کرلئے گئے ہیں۔
حکومت ہند نے بین الاقوامی سرحدوں پر سیکورٹی کو مستحکم کرنے کے لئے ایک کثیر رخی طریقہ کار اپنایا ہے جس میں بین الاقوامی سرحدوں پر سرحد کی نگہبانی کرنے والی فورسیز کی تعیناتی ، گشت کے ذریعہ سرحدوں پر موثر تسلط ، ناکے تیار کرنا، نگاہ رکھنے کی چوکیاں قائم کرنا، خطرے والے امکانات کے علاقوں کی میپنگ اور وقفے وقفے سے تعینات پر نظر ثانی ، نئی سرحدی چوکیوں  کا قیام ، نگرانی کرنے والے آلات کی تعیناتی، انٹیلی جینس نیٹ ورک کو مضوبط بنانا سرحد پر باڑھ لگانا اور فلڈ لائٹنگ اور ندی نالوں وغیرہ جیسے علاقوں میں ٹکنالوجی والے آلات کی تعیناتی شامل ہے۔
یہ بات امور داخلہ کے وزیر مملکت جناب نتیہ نند رائے نے آج لوک سبھا میں ایک سوال کا جواب دیتے ہوئے کہی۔
ش ح۔ و ا ۔ج
Uno-3842
(Visitor Counter : 111
کابینہ
کابینہ نے آئی سی اے آئی، بھارت اور سی پی اے، پاپوا نیو گنی کے درمیان ہوئے مفاہمت نامہ کو منظوری دی
نئی دہلی، 21 اکتوبر: وزیر اعظم جناب نریندر مودی کی صدارت والی مرکزی کابینہ نے پاپوا نیو گنی میں صلاحیت سازی اور اکاؤنٹنگ، فائنانشیل اور آڈٹ نالیج بیس کو مضبوط بنانے کے لیے انسٹی ٹیوٹ آف چارٹرڈ اکاؤنٹس آف انڈیا  اور سرٹیفائیڈ پریکٹسنگ اکاؤنٹینٹس، پاپوا نیو گنی  کے درمیان ہوئے مفاہمت نامہ  کو منظوری فراہم کر دی ہے۔
نفاذ کی حکمت عملی اور اہداف:
انسٹی ٹیوٹ آف چارٹرڈ اکاؤنٹینٹس آف انڈیا  اور سرٹیفائیڈ پریکٹسنگ اکاؤنٹینٹس پاپوا نیو گنی درج ذیل شعبوں میں مل کر کام کریں گے:
- پی این جی میں تکنیکی پروگراموں، سیمناروں اور اجلاس کا انعقاد،
- کارپوریٹ گورننس، ٹیکنیکل ریسرچ اور مشاورت، معیار کی یقین دہانی، فارینسک اکاؤنٹنگ، کانٹی نیوئنگ پروفیشنل ڈیولپمنٹ  اور باہمی مفاد کے دیگر موضوعات کے شعبوں میں ممکنہ تعاون اور شراکت داری قائم کرنا۔
- بھارت اور پی این جی میں اکاؤنٹینسی پروفیشن سے متعلق دستیاب غیر پابندی شدہ معلومات کو شیئر کرنا اور بین الاقوامی سطح پر ضرورت پڑنے پر، سی پی اے، پی این جی کی جانچ کے لیے مخصوص موضوعات کے لیے پیمانہ تیار کرنا۔
- طلبہ اور فیکلٹی کے درمیان لین دین کے پروگرام شروع کرنا۔
- پی این جی میں اکاؤنٹنگ، مالیات اور آڈٹ کے شعبہ میں قلیل مدتی پروفیشنل کورسز کی پیشکش کرنا۔
بڑا اثر:
ہندوستانی چارٹرڈ اکاؤنٹینٹس  مقامی کاروباری برادری اور مالیاتی رپورٹنگ کے معاملوں سے جڑے وابستگان کی مدد کر رہے ہیں اور انہیں کافی شہرت حاصل ہے۔ مجوزہ مفاہمت نامہ سے اعتماد مزید مضبوط ہونے کا امکان ہے اور اس سے پاپوا نیو گنی میں ہندوستانی چارٹرڈ اکاؤنٹینٹس کی مثبت شبیہ تیار ہوگی۔ آئی سی اے آئی کے پی این جی چیپٹر سمیت آسٹریلیشیا- اوشینیا خطہ میں ارکان کی تعداد 3000 سے بھی زیادہ ہے۔ اس مفاہمت نامہ کے توسط سے سی پی اے، پی این جی کو ملنے والی مدد سے علاقے میں موجود آئی سی اے آئی کے ارکان کو فائدہ ہوگا اور آئی سی اے آئی کے ارکان کو اضافی حوصلہ ملے گا۔
پس منظر:
انسٹی ٹیوٹ آف چارٹرڈ اکاؤنٹینٹس آف انڈیا  بھارت میں چارٹرڈ اکاؤنٹینٹس کے کاروبار کو باضابطہ کرنے کے لیے ’’دی چارٹرڈ اکاؤنٹینٹس ایکٹ، 1949‘‘ کے تحت قائم کیا گیا ایک آئینی ادارہ ہے۔ سرٹیفائیڈ پریکٹسنگ اکاؤنٹینٹس پاپوا نیو گنی ، پاپوا نیو گنی میں اکاؤنٹنگ اور آڈٹنگ معیار قائم کرنے اور اکاؤنٹینسی پروفیشن کے مفاد کو فروغ دینے کے لیے اکاؤنٹینٹس ایکٹ، 1996 کے تحت قائم کیا گیا اہم اکاؤنٹنگ پروفیشنل ادارہ ہے ۔